
Pannonia vízgazdálkodása és környezeti hatásai a Római Birodalom idején

A Római Birodalom egy a mainál melegebb időszakban, az ún. római optimum ideje alatt hódította meg Pannoniát. A melegebb időjárás minden korban kedvezett a civilizációk fejlődésének. Pannonia meghódításával ellenőrzésük alá került a Duna, amely kereskedelmi útvonalként és természetes határsávként működött.
A római civilizáció terjedése a helyhez kötött életmóddal a környezetszennyezést is magával hozta. Mivel az erődök és városok nagy része tavak és vízfolyások mellé épültek, és a szennyvizet illetve hulladékot ide engedték a lakosok, elkerülhetetlen volt bizonyos mértékű szennyeződés. A kisseb vízfolyásoknál ez jobban érzékelhető volt, a nagyobb vízfolyásoknál felhígult. Gyakori volt a hulladék és szennyvíz elhelyezése mocsarakban, ahol nem okozott problémát, az itt élő mikroorganizmusok lebontották a szerves anyagok főbb részét.
Pannonia területén történtek folyószabályozások, megpróbálkoztak a Balaton, és több mocsár lecsapolásával. Munkám során a 11 római település 14 forrását tüntettem fel, ennél nyilván többet használtak. Mesterséges tájalakító munkáik közé tartozott a Dunai vontatóút kiépítése, a Szőny-Pátkai mesterséges mocsár létrehozása, a Tatai-tó vizének felduzzasztása és a Balaton lecsapolási kísérlete.
Foglalkoztam Pannonia közműveivel is, ezen belül a mai Szombathely feltárásaiból igyekeztem képet alkotni az egykori közművekről, állapotairól, valamint egy számítás során modelleztem, mekkora mennyiségű szennyvizet termelhetett a város és milyen környezeti hatásokat váltott ki a város határában folyó Gyöngyös-pataknál. A vízfogyasztáshoz szervesen hozzákapcsolódik a víz egészségügyi hatásai. A mai vízzel terjedő betegségeket és járványokat alapul véve figyeltem meg, hogy milyen különbséget mutatnak a víz járványok okok szerinti megoszlás és felderítése a jelenben és a római korban. Egy általam készített ábra segítségével próbáltam feltérképezni, milyen útvonalon történhetett a vízi járványok eredetének felderítése, és milyen betegségekkel és kórokozókkal kellett számolniuk az ókoriaknak a víz fogyasztásakor.
Megkíséreltem a római kori Dunántúl környezetelemzését elvégezni a környezetelemzés modelljét alapul véve. A vizet, mint környezeti elemet, és mint dolgozatom tárgyát vizsgáltam az őt érő környezeti hatások függvényében, valamit, ezeket a hátasokat milyen társadalmi tevékenységek váltották ki, és ezeket a tevékenységeket törvények segítségével milyen módon szabályozták. Feltételeztem, a szabályozás lehetséges hatásait, betartatásukat.



